ΑΠΟΦΑΣΕΙΣ
Αριθμ. 68386
Κήρυξη ως αναδασωτέας, δημόσιας έκτασης δασικού χαρακτήρα του άρθρου 3 του ν. 998/1979,
εμβαδού 22.821,22 τ.μ., στη θέση «Ευαγγελισμός», περιφέρειας Τ.Κ. Κομίτου της Δ.Ε. Καφη-
ρέα του Δήμου Καρύστου, Π.Ε. Ευβοίας.
Ο ΣΥΝΤΟΝΙΣΤΗΣ
ΑΠΟΚΕΝΤΡΩΜΕΝΗΣ ΔΙΟΙΚΗΣΗΣ
ΘΕΣΣΑΛΙΑΣ - ΣΤΕΡΕΑΣ ΕΛΛΑΔΑΣ
Έχοντας υπόψη:
1. Την παρ. 1 του άρθρου 24 και την παρ. 3 του άρθρου
117 του Συντάγματος.
2. Την παρ. 1 του άρθρου 38, όπως αντικαταστάθηκε με τις διατάξεις της παρ. 1 του άρθρου 35 του
ν. 4280/2014 (Α΄ 159) και τροποποιήθηκε με το άρθρο
32 του ν. 4342/2015 (Α΄ 14) και των παρ. 1 και 3 του άρθρου 41 του ν. 998/1979 «Περί προστασίας των δασών
και των δασικών εν γένει εκτάσεων της Χώρας» (Α΄ 289).
3. Τις υπ’ αρ. 160417/1180/08-07-1980 και 182447/
3049/24-09-1980 εγκύκλιες διαταγές του Υπουργείου
Γεωργίας, σχετικά με την κήρυξη εκτάσεων ως αναδασωτέων.
4. Τον ν. 2503/1997 «Διοίκηση, οργάνωση, στελέχωση
της Περιφέρειας, ρύθμιση θεμάτων για την τοπική αυτοδιοίκηση και άλλες διατάξεις» (Α΄ 107).
5. Το άρθρο 280 του ν. 3852/2010 «Νέα Αρχιτεκτονική
της Αυτοδιοίκησης και της Αποκεντρωμένης Διοίκησης Πρόγραμμα Καλλικράτης» (Α΄ 87).
6. Το π.δ. 138/2010 «Οργανισμός της Αποκεντρωμένης
Διοίκησης Θεσσαλίας - Στερεάς Ελλάδας» (Α΄ 231).
7. Τα άρθρα 28 και 28Α του ν. 4325/2015 «Εκδημοκρατισμός της Διοίκησης - Καταπολέμηση Γραφειοκρατίας
και Ηλεκτρονική Διακυβέρνηση. Αποκατάσταση αδικιών
και άλλες διατάξεις» (Α΄ 47), όπως το τελευταίο προστέθηκε με τις διατάξεις του άρθρου 24 του ν. 4368/2016
«Μέτρα για την επιτάχυνση του κυβερνητικού έργου και
άλλες διατάξεις» (Α΄ 21).
8. Την υπ’ αρ. οικ.6985/85797/01-06-2017 (Β΄ 2003) απόφαση του Συντονιστή Αποκεντρωμένης Διοίκησης Θεσ-
σαλίας - Στερεάς Ελλάδας, περί μεταβίβασης δικαιώματος
υπογραφής «Με εντολή Συντονιστή» στον Προϊστάμενο
ή στην Προϊσταμένη της Γενικής Διευθύνσεως Δασών και
Αγροτικών Υποθέσεων και στους Προϊσταμένους ή στις
Προϊσταμένες Διευθύνσεων και Δασαρχείων της ανωτέρω Γενικής Διευθύνσεως, καθώς και την υπ’ αρ. 92801/31-
12-2020 απόφαση του Υφυπουργού Εσωτερικών «Αυτοδίκαιη απαλλαγή του Νικολάου Ντίτορα του Ευαγγέλου
από τα καθήκοντα του Συντονιστή Αποκεντρωμένης Διοίκησης Θεσσαλίας - Στερεάς Ελλάδας και ορισμός ασκού-
ντος καθήκοντα Συντονιστή Αποκεντρωμένης Διοίκησης
Θεσσαλίας - Στερεάς Ελλάδας» (ΥΟΔΔ 1094).
9. Την υπ’ αρ. 63339/7-4-2022 πρόταση του Δασαρχείου Αλιβερίου, από την οποία προκύπτει ότι η βλάστηση
της έκτασης που αναφέρεται στο θέμα, καταστράφηκε
από πυρκαγιά στις 24-2-2022, όπως διαπιστώθηκε στις
24-3-2022 και πριν το χρόνο καταστροφής της, είχε δασική μορφή κατά την έννοια του άρθρου 3 του ν. 998/1979,
καλυπτόμενη από δασική ξυλώδη βλάστηση (ερείκη,
πουρνάρι, αγριελιά), βαθμού συγκόμωσης 20% και ως
εκ τούτου επιβάλλεται η κήρυξή της ως αναδασωτέας.
10. Την υπ’ αρ. 48118/16-3-2022 απόφαση της Διεύθυνσης Δασών Ν. Ευβοίας περί χορήγησης παράτασης
προθεσμίας ενός μήνα για την κήρυξη της καείσας έκτασης ως αναδασωτέας, αποφασίζουμε:
Κηρύσσουμε ως αναδασωτέα, δημόσια έκταση δασικού χαρακτήρα του άρθρου 3 του ν. 998/1979, εμβαδού
22.821,22 τ.μ., στη θέση «Ευαγγελισμός», περιφέρειας Τ.Κ.
Κομίτου της Δ.Ε. Καφηρέα του Δήμου Καρύστου, Π.Ε. Ευβοίας, όπως απεικονίζεται στο συνημμένο τοπογραφικό
διάγραμμα του Δασαρχείου Αλιβερίου, της οποίας η βλάστηση καταστράφηκε από πυρκαγιά στις 24-2-2022, όπως
διαπιστώθηκε στις 24-3-2022 και προσδιορίζεται ακριβώς
στο συνημμένο πίνακα συντεταγμένων ΕΓΣΑ 87, ο οποίος
αποτελεί αναπόσπαστο μέρος της απόφασης αυτής.
Η έκταση που απεικονίζεται σήμερα συνορεύει:
Βόρεια: Με δασικού χαρακτήρα εκτάσεις.
Νότια: Με επαρχιακό δρόμο Κομίτου-Ευαγγελισμού.
Ανατολικά: Με δασικού χαρακτήρα εκτάσεις.
Δυτικά: Με δασικού χαρακτήρα εκτάσεις.
Ο χαρακτηρισμός των όμορων εκτάσεων είναι ενδεικτικός σύμφωνα με τον αναρτημένο, μετά την αναμόρ-
φωση, Δασικό Χάρτη Π.Ε. Ευβοίας.
ΕΦΗΜΕΡΙ∆Α
ΤΗΣ ΚΥΒΕΡΝΗΣΕΩΣ
ΤΗΣ ΕΛΛΗΝΙΚΗΣ ∆ΗΜΟΚΡΑΤΙΑΣ
E
28 Απριλίου 2022
ΤΕΥΧΟΣ  ΤΕΤΑΡΤΟ
Αρ. Φύλλου 295
VARVARA ZACHARAKI
EEST
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος Δ’ 295/28.04.2022
Σκοποί της κήρυξης της ανωτέρω έκτασης ως αναδασωτέας είναι η διατήρηση του δασικού χαρακτήρα
αυτής, ο αποκλεισμός διάθεσής της για άλλη χρήση και
η αποκατάσταση της δασικής βλάστησης.
Η αποκατάσταση της βλάστησης θα γίνει με φυσική
αναγέννηση ή με πρόγραμμα τεχνητής αναγέννησης.
Από τις διατάξεις της παρούσας, δεν προκαλείται δαπάνη σε βάρος του κρατικού προϋπολογισμού.
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος Δ’ 295/28.04.2022
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος Δ’ 295/28.04.2022
Η ισχύς της παρούσας αρχίζει από την δημοσίευσή της στην Εφημερίδα της Κυβερνήσεως.
Η απόφαση αυτή να δημοσιευθεί στην Εφημερίδα της Κυβερνήσεως.
Χαλκίδα, 14 Απριλίου 2022
Με εντολή Συντονιστή Αποκεντρωμένης Διοίκησης
Ο Προϊστάμενος της Διεύθυνσης Δασών Ν. Ευβοίας
ΑΘΑΝΑΣΙΟΣ ΞΗΡΟΓΙΑΝΝΗΣ

[Source: 20220400295.pdf | Tokens: 4401]